**Vzor oznámenia o úmysle dohliadaných skupín vylúčiť aktíva a/alebo rizikovú expozíciu dcérskych spoločností mimo SSM**

Podľa článku 4 rozhodnutia Európskej centrálnej banky (EÚ) 2019/2158 (ECB/2019/38)[[1]](#footnote-1) sú poplatníci, ktorí majú v úmysle neprihliadať na aktíva a/alebo rizikovú expozíciu dcérskych spoločností usadených v nezúčastnených členských štátoch a tretích krajinách, povinní svoje rozhodnutie oznámiť ECB najneskôr do 30. septembra poplatkového obdobia, za ktoré sa poplatok počíta. Na tento účel sa v súčasnosti zavádza online postup, o ktorého sprístupnení budú poplatníci v príslušnom čase informovaní.

Do zavedenia uvedeného postupu si môžu poplatníci na oznámenie svojho úmyslu vylúčiť aktíva a/alebo rizikovú expozíciu dcérskych spoločností usadených mimo SSM stiahnuť oznamovací formulár, ktorý po vyplnení odošlú na adresu SSM-fee-enquiries@ecb.europa.eu.

Oznámenie má byť ECB doručené do 30. septembra daného poplatkového obdobia, aby ECB a príslušné vnútroštátne orgány vedeli, či majú očakávať nahlásenie údajov týkajúcich sa faktorov výpočtu poplatku od dohliadanej skupiny prostredníctvom osobitného vykazovacieho procesu podľa článku 3 ods. 2 a 3 rozhodnutia (EÚ) 2019/2158 (ECB/2019/38).

Ak ECB takéto oznámenie nedostane, bude predpokladať, že poplatník nemá v úmysle príspevok dcérskych spoločností usadených mimo SSM vylúčiť, a na výpočet poplatku za dohľad použije údaje z finančného (FINREP) a spoločného vykazovania (COREP). Poplatníci majú tiež možnosť vylúčiť príspevok dcérskych spoločností nepatriacich do SSM z len jedného z dvoch faktorov výpočtu poplatku. Poplatník sa napr. môže rozhodnúť vylúčiť len celkovú rizikovú expozíciu (total risk exposure – TRE). ECB bude v takom prípade očakávať nahlásenie poplatkového faktora TRE prostredníctvom osobitného vykazovacieho procesu, pričom na určenie výšky celkových aktív (total assets – TA) použije údaje z FINREP, v súlade s článkom 3 ods. 1 písm. b) rozhodnutia (EÚ) 2019/2158 (ECB/2019/38).

**Vzor oznámenia o úmysle vylúčiť aktíva a/alebo rizikovú expozíciu dcérskych spoločností mimo SSM**

[Názov poplatníka]

[Meno kontaktnej osoby]

[Oddelenie]

[Adresa a e-mailová adresa]

**Oznámenie o úmysle vylúčiť aktíva a/alebo rizikovú expozíciu dcérskych spoločností mimo SSM na účely výpočtu poplatku za dohľad ECB za rok YYYY**

|  |  |
| --- | --- |
| Názov poplatníka: | [Názov] |
| Identifikačné číslo právnickej osoby (legal entity identifier – LEI) poplatníka: | [XXXXXXXXXXXXXXXXXXXX] |
| Názov dohliadanej skupiny: | [Názov][[2]](#footnote-2) |
| Identifikačné číslo právnickej osoby (LEI)[[3]](#footnote-3) dohliadanej skupiny: | [XXXXXXXXXXXXXXXXXXXX][[4]](#footnote-4) |
| Vylúčiť príspevok dcérskych spoločností mimo SSM: | [Vyberte jednu alebo obidve z uvedených možností][ ]  k celkovej rizikovej expozícii ako faktoru výpočtu poplatku [ ]  k celkovým aktívam ako faktoru výpočtu poplatku |
| Dátum podania ECB: | [dd. mm. yyyy] |

1. Rozhodnutie Európskej centrálnej banky (EÚ) 2019/2158 z 5. decembra 2019 o metodike a postupoch na určenie a zber údajov týkajúcich sa faktorov výpočtu poplatku, ktoré sa používajú na výpočet ročných poplatkov za dohľad (ECB/2019/38) (Ú. v. EÚ L 327, 17.12.2019, s. 99). [↑](#footnote-ref-1)
2. Názov a LEI sa vzťahujú na úverovú inštitúciu platiacu poplatok, ktorá predstavuje najvyššiu úroveň konsolidácie v dohliadanej skupine.

 Ak je určeným poplatníkom úverová inštitúcia platiaca poplatok, ktorá v rámci dohliadanej skupiny zároveň predstavuje najvyššiu úroveň konsolidácie, názov a LEI v treťom a štvrtom riadku by mali byť rovnaké ako v prvom a druhom riadku. [↑](#footnote-ref-2)
3. Ak LEI nie je k dispozícii, uveďte kód používaný v rámci vykazovania na účely dohľadu. [↑](#footnote-ref-3)
4. Poznámka pod čiarou č. 2. [↑](#footnote-ref-4)